Amcu verwerp jongste aanbodFoto: @The_New_Age, Twitter Amcu het Dinsdag die jongste loonaanbod van die platinumvervaardigers van die hand gewys. Jimmy Gama, tesourier van die Association of Mineworkers and Construction Union, het aan Sapa bevestig die vakbond het die nuutste aanbod van Anglo American (Amplats), Impala Platinum (Implats) en Lonmin verwerp. Gama sê die werkgewers moet nou besluit of hulle verder wil onderhandel. Die is nog nie duidelik wanneer die partye weer sal vergader nie. Amcu staak al sedert 23 Januarie by die drie maatskappye se mynbedrywighede by Rustenburg in Noordwes en Northam in Limpopo. Die vakbond eis ŉ intreevlaksalaris van R12 500. Volgens die werkgewers se jongste aanbod sou ŉ intreevlak ondergrondse werknemer teen Julie 2017 ŉ kontantbetaling R12 500 per maand of R150 000 per jaar ontvang het. -SAPA